CELEX: 32005L0021
Language: hu
Date: 2005-03-07 00:00:00
Title: A Bizottság 2005/21/EK irányelve (2005. március 7.) a járművekben használt dízelmotorok szennyezőanyag-kibocsátása elleni intézkedésekre vonatkozó tagállami jogszabályok közelítéséről szóló 72/306/EGK tanácsi irányelvnek a műszaki fejlődéshez történő hozzáigazításárólEGT vonatkozású szöveg

8.3.2005   
            
            
               HU
            
            
               Az Európai Unió Hivatalos Lapja
            
            
               L 61/25
            
         
      A BIZOTTSÁG 2005/21/EK IRÁNYELVE
   
   (2005. március 7.)
   a járművekben használt dízelmotorok szennyezőanyag-kibocsátása elleni intézkedésekre vonatkozó tagállami jogszabályok közelítéséről szóló 72/306/EGK tanácsi irányelvnek a műszaki fejlődéshez történő hozzáigazításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a járművekben használt dízelmotorok szennyezőanyag-kibocsátása elleni intézkedésekre vonatkozó tagállami jogszabályok közelítéséről szóló, 1972. augusztus 2-i 72/306/EGK tanácsi irányelvre (1) és különösen annak 4. cikkére,
   mivel:
   
               (1)
            
            
               A 72/306/EGK tanácsi irányelv egyike a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, 1970. február 6-i 70/156/EGK tanácsi irányelv (2) által létrehozott EK-típus-jóváhagyási eljárás hatálya alá tartozó külön irányelveknek.
            
         
               (2)
            
            
               Ebből következően a 70/156/EGK irányelvben foglalt, a járműrendszerekre, alkatrészekre és önálló műszaki egységekre vonatkozó rendelkezések alkalmazandók a 72/306/EGK irányelvre.
            
         
               (3)
            
            
               A 92/53/EGK irányelvvel (3) módosított 70/156/EGK irányelv 9. cikkének (2) bekezdése értelmében a külön irányelvek és az Egyesült Nemzetek Európai Gazdasági Bizottsága (ENSZ-EGB) vonatkozó rendeletei egyenértékűek. Emiatt szükséges a kipufogógázok átlátszatlanságának mérésére szolgáló átlátszatlanságmérő fényforrására vonatkozó műszaki követelményeknek az ENSZ-EGB 24. rendeletéhez, valamint a nemzetközi szabványokhoz való közelítése. Szükséges továbbá a 88/77/EGK tanácsi irányelvben (4) meghatározott, a kipufogógáz átlátszatlanságának méréséhez használatos tüzelőanyag és a kibocsátás mérésére megengedett tüzelőanyag közelítése.
            
         
               (4)
            
            
               Az ezen irányelvben megállapított intézkedések megfelelnek a 70/156/EGK irányelv által létrehozott, az irányelvnek a műszaki fejlődéshez történő hozzáigazításával foglalkozó bizottság véleményének,
            
         ELFOGADTA EZT AZ IRÁNYELVET:
   1. cikk
   A 72/306/EGK irányelv mellékletei ezen irányelv mellékletének megfelelően módosulnak.
   2. cikk
   2006. március 9-től kezdődően a tagállamok:
   
               —
            
            
               nem adnak ki a 70/156/EGK irányelv 4. cikkének (1) bekezdése szerinti EK-típusjóváhagyást, és
            
         
               —
            
            
               megtagadhatják a nemzeti típusjóváhagyások kiadását
            
         egy új járműtípusra a dízelmotor szennyezőanyag-kibocsátásával kapcsolatos okokból, amennyiben az nem felel meg az ezzel az irányelvvel módosított 72/306/EGK irányelv előírásainak.
   Ezen irányelv nem érvényteleníti a 72/306/EGK irányelv szerint korábban kiadott típusjóváhagyásokat, és nem akadályozza az ilyen jóváhagyások meghosszabbítását sem azon irányelv feltételei szerint, amelynek alapján azokat eredetileg kiadták.
   3. cikk
   (1)   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2006. március 8-i hatállyal megfeleljenek. Erről haladéktalanul tájékoztatják a Bizottságot. A tagállamok ezt az irányelvet 2006. március 9-i hatállyal alkalmazzák.
   Amikor a tagállamok elfogadják az említett rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguk azon főbb előírásainak szövegét, amelyeket az ezen irányelv által szabályozott területen fogadnak el.
   4. cikk
   Ez az irányelv az Európai Unió Hivatalos Lapjában való kihirdetését követő harmadik napon lép hatályba.
   5. cikk
   Ennek az irányelvnek a tagállamok a címzettjei.
   
      Kelt Brüsszelben, 2005. március 7-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 190., 1972.8.20., 1. o. A legutóbb a 97/20/EK bizottsági irányelvvel (HL L 125., 1997.5.16., 21. o.) módosított irányelv.
   
      (2)  HL L 42., 1970.2.23., 1. o. A legutóbb a 2004/104/EK bizottsági irányelvvel (HL L 337., 2004.11.13., 13. o.) módosított irányelv.
   
      (3)  HL L 225., 1992.8.10., 1. o.
   
   
      (4)  HL L 36., 1988.2.9., 33. o. A legutóbb a 2001/27/EK bizottsági irányelvvel (HL L 107., 2001.4.18., 10. o.) módosított irányelv.
   
      MELLÉKLET
      A cikkek közötti mellékletek jegyzéke és az I. melléklet helyébe a következő szöveg lép:
      
         
            „MELLÉKLETEK JEGYZÉKE
            
                        I. melléklet:
                     
                     Fogalommeghatározások, EK-típus-jóváhagyási kérelem, EK-típusjóváhagyás megadása, a helyesbített abszorpciós együttható jelölése, követelmények és vizsgálatok, típusmódosítások, gyártásmegfelelőség
                  
                        
                           1. függelék:
                        
                     
                     Adatközlő lap
                  
                        
                           2. függelék:
                        
                     
                     Típusbizonyítvány
                  
                        II. melléklet:
                     
                     Példa a helyesbített abszorpciós együttható jelölésére
                  
                        III. melléklet:
                     
                     Vizsgálat állandó fordulatszám mellett, a teljes terhelési görbe mentén
                  
                        IV. melléklet:
                     
                     Terhelés nélküli gyorsítás mellett végzett vizsgálat
                  
                        V. melléklet:
                     
                     Az állandó fordulatszámértéken lefolytatott vizsgálatokra vonatkozó határértékek
                  
                        VI. melléklet:
                     
                     Az átlátszatlanságmérő műszerek jellemzői
                  
                        VII. melléklet:
                     
                     Az átlátszatlanságmérő üzembe helyezése és használata”
                  
      
      A 72/306/EGK IRÁNYELV I. MELLÉKLETÉNEK MÓDOSÍTÁSA
      
                  1.
               
               
                  
                               
                           
                           
                              Az 5.2.2.1 pontban a „VI. melléklet” szövegrész helyébe az „V. melléklet” szövegrész lép.
                           
                        
                               
                           
                           
                              Az 5.3.2. pontban a „VI. melléklet” szövegrész helyébe az „V. melléklet” szövegrész lép.
                           
                        
                               
                           
                           
                              Az 5.4. pontban a „VII. melléklet” szövegrész helyébe a „VI. melléklet” szövegrész lép.
                           
                        
                               
                           
                           
                              A 7.2.1.2 pontban a „VI. melléklet” szövegrész helyébe az „V. melléklet” szövegrész lép.
                           
                        
            A 72/306/EGK IRÁNYELV III. MELLÉKLETÉNEK MÓDOSÍTÁSA
      
                  2.
               
               
                  
                               
                           
                           
                              A 3.2. pont helyébe a következő szöveg lép:
                              
                                 „3.2.   Üzemanyag
                                 A legutóbb módosított 88/77/EGK irányelv IV. mellékletében meghatározott referencia-tüzelőanyagot kell használni, amely megfelel azoknak a kibocsátási határértékeknek, amelyekre a jármű vagy a motor típusjóváhagyását kiadták.”
                              
                           
                        
                               
                           
                           
                              A 3.4. pontban a „VII. melléklet” szövegrész helyébe a „VI. melléklet” szövegrész, a „VIII. melléklet” szövegrész helyébe pedig a „VII. melléklet” szövegrész lép.
                           
                        
                               
                           
                           
                              A 4.2. pontban a „VI. melléklet” szövegrész helyébe az „V. melléklet” szövegrész lép.
                           
                        
            
                  3.
               
               
                  Az V. mellékletet el kell hagyni.
               
            
                  4.
               
               
                  A VI. melléklet mint V. melléklet szerepel.
               
            
                  5.
               
               
                  A VII. melléklet mint VI. melléklet szerepel.
                  A 3.3. pont helyébe a következő szöveg lép:
                  „3.3.   Fényforrás
                  A fényforrás olyan izzólámpa, amelynek színhőmérséklete a 2 800–3 250oK tartományba esik, vagy pedig olyan zöld fénykibocsátó dióda (LED), amelynek színképcsúcsa az 550–570 nm tartományba esik. A fényforrást a kormosodástól olyan eszközökkel kell védeni, amelyek nem befolyásolják az optikai úthosszt a gyártó által meghatározottnál nagyobb mértékben.”
               
            
                  6.
               
               
                  A VIII. melléklet mint VII. melléklet szerepel.
                  A 2.16., 2.17. és 2.2.3. pontban a „VII. melléklet” szövegrész helyébe a „VI. melléklet” szövegrész lép.